|  |  |
| --- | --- |
|   | OBČINA ŠENČURKranjska 114208 Šenčurtel. 04/ 25-19-100 fax. 25-19-111e-mail:obcina@sencur.si[url:www.sencur.si](file:///%5C%5Cstreznik%5Cpodatki%5CObcina%20SENCUR%5COB%C4%8CINSKI%20SVET%5CODBORI%20KOMISIJE%5CNADZORNI%20ODBOR%5CPORO%C4%8CILA%20NO%5Cwww.sencur.si) |

**NADZORNI ODBOR**

Šenčur, 17.9.2014

Številka: 060-0001/2014-16

Nadzorni odbor Občine Šenčur je na svoji 32. seji, dne 17. 9. 2014 sprejel

**ZAKLJUČNO POROČILO O DELU NADZORNEGA ODBORA OBČINE ŠENČUR V MANDATNEM OBDOBJU 2010- 2014**

1. UVOD

Nadzorni odbor (v nadaljevanju NO) je najvišji organ nadzora javne porabe v občini, ki deluje v okviru svojih pristojnosti samostojno in neodvisno.

Svoje delo opravlja na podlagi nalog, ki jih določajo Zakon o lokalni samoupravi, Statut Občine Šenčur in Poslovnik NO Občine Šenčur. NO v okviru svojih pristojnosti opravlja nadzor nad razpolaganjem s premoženjem občine, nadzoruje namenskost in smotrnost porabe sredstev občinskega premoženja, ter nadzoruje finančno poslovanje uporabnikov proračunskih sredstev.

Glede na navedeno ima NO aktivno vlogo in pomemben učinek na pravilnost in smotrnost poslovanja občine in pravnih oseb javnega prava na ravni občine.

NO sprejme svoj program dela za posamezno leto.

1. KADROVSKA SESTAVA IN DELOVANJA NO

Občinski svet Občine Šenčur je na svoji drugi redni seji, dne 24. 11. 2010 imenoval člane NO Občine Šenčur v sestavi Vida Tičar Rebolj, Bojan Jurančič, Sebastian Mohar, Marko Pogačnik in Ciril Sitar.

Prvo konstitutivno sejo NO Občine Šenčur je v skladu z določili Statuta Občine Šenčur sklical župan Miro Kozelj, dne 9. 12. 2010. Na tej seji so se člani seznanili z vlogo, pristojnostmi in nalogami NO, ter izvolili predsednika. V omenjeni sestavi je NO deloval do 31. 1. 2012. S tem dnem je v NO prenehal z delom Marko Pogačnik, ki je odstopil zaradi izvolitve za poslanca v Državnem zboru RS. Občinski svet je na 11. redni seji, dne 15. 2. 2012 imenoval novo članico NO Tatjano Kristanc.

NO je v tem mandatnem obdobju imel skupaj 32 rednih sej, in sicer v letu 2010 eno sejo, v letu 2011 sedem sej, v letu 2012 se je sestal na devetih sejah, v letu 2013 na osmih sejah in v letu 2014 na sedmih sejah. Vse sklicane seje so bile sklepčne. Poleg rednih sej je bilo organiziranih večje število razgovorov in sestankov delovnih skupin določenih za posamezne nadzore s predstavniki nadzorovanih oseb.

Na seje NO je bil vedno vabljen tudi župan in glede na vsebino obravnavanih tem dnevnega reda tudi javni uslužbenci občinske uprave.

1. PREGLED OBRAVNAVANIH TEM IN ODLOČITEV NO

NO je v okviru svojih pristojnosti in letnih programov dela izvedel naslednje aktivnosti:

* Seznanitev s poročili o delu NO in opravljenih nadzorih v prejšnjem mandatu
* Sprejem novega poslovnika NO
* Seznanitev s predlogom novega Statuta Občine Šenčur
* Sprejem letnih programov dela NO za leto 2011, za leto 2012, za leto 2013 in za leto 2014
* Sprejem letnih poročil dela NO za leto 2011, za leto 2012 in za leto 2013
* Seznanitev s predlogom proračuna Občine Šenčur za leto 2011, za leto 2012, za leto 2013 in za leto 2014
* Sprejem pobude, da se preučijo vse dane možnosti črpanja sredstev EU
* Sprejem pobude, da se preučijo možnosti dajanja občinskih streh v najem (fotovoltaika)
* Seznanitev s predlogom novega Poslovnika Občinskega sveta Občine Šenčur
* Pregled polletnih poročil o realizaciji proračuna Občine Šenčur v letih 2011, 2012, 2013 in 2014
* Seznanitev s predlogom Pravilnika o plačah in drugih prejemkih občinskih funkcionarjev in članov delovnih teles Občinskega sveta, ter drugih občinskih organov, ter o povračilu stroškov
* Seznanitev s predlogi odlokov o proračunu Občine Šenčur za leto 2011, 2012, 2013 in 2014
* Seznanitev o izvajanju aktivnosti v občini za pridobivanje evropskih sredstev za posamezne investicijske projekte
* Sprejem dveh pobud za izvedbo izrednih nadzorov
* Seznanitev o urejanju in stanju evidence nepremičninskega premoženja občine
* Sprejem sklepov o izvedbi posameznih nadzorov načrtovanih v letnih programih dela
* Sprejem sklepov o potrditvi osnutkov poročil in končnih poročil o izvedenih nadzorih
* Izdaja soglasja k povečanju vrednosti pogodbe za rekonstrukcijo cest v Občini Šenčur za leto 2013, zaradi spremembe in povečanja obsega predmeta pogodbe
* Spremljanje izvajanja sprejetih priporočil in predlogov ukrepov za izboljšanje poslovanja nadzorovanih oseb
* Redno spremljanje uresničevanja sklepov NO
1. IZVEDBA NADZOROV

NO je izvajal postopke nadzora na podlagi sprejetih letnih programov dela za posamezno leto. Za vsak nadzor so bili sprejeti sklep o izvedbi nadzora, s katerimi smo seznanili župana in odgovorno oseb proračunskega porabnika, pri katerem je bil nadzor izveden. V tem mandatnem obdobju so bili načrtovani in izvedeni naslednji nadzori:

* Zaključnega računa proračuna Občine Šenčur za leto 2010
* Poslovanja Krajevne skupnosti Trboje za leto 2010
* Finančnega poslovanja Društva upokojencev Šenčur za leto 2010
* Dela finančnega poslovanja Osnovne šole Šenčur za leto 2010
* Nakupov in prodaje nepremičnin za Občine Šenčur za leti 2010 in 2011
* Zaključnega računa proračuna Občine Šenčur za leto 2011
* Finančnega poslovanja Športnega društva Šenčur za leto 2011
* Porabe proračunskih sredstev za spodbujanje razvoja gospodarstva v Občini Šenčur za leto 2011
* Investicije rekonstrukcije cest v občini Šenčur v treh sklopih: Šenčur – Visoko, LC 251010 Tacen – Trboje – Kranj (Trboje – občinska meja) in Voklo – Voglje
* Zaključnega računa proračuna Občine Šenčur za leto 2012
* Javnih naročil Občine Šenčur za leto 2012
* Finančnega poslovanja Športnega društva BAM.Bi
* Nadzor financiranja in sofinanciranja programov športa Občine Šenčur za leto 2012
* Dodelitev pomoči za ohranjanje in razvoj kmetijstva, gospodarstva in podeželja v Občini Šenčur za leto 2012
* Zaključnega računa proračuna Občine Šenčur za leto 2013
* Stroškov dela občinske uprave za leto 2013
* Izredni nadzor porabe proračunskih sredstev Občine Šenčur za PGD Visoko – Milje v obdobju od leta 2010 do 2013
* Izredni nadzor izvajanja Odloka o občinskem lokacijskem načrtu za območje Šenčur- jug OPC P2B in Odloka o programu opremljanja zemljišč za gradnjo na območju občinskega lokacijskega načrta Šenčur - jug OPC P2B

Vsi načrtovani nadzori v letnih programih so bili izvedeni. Za vsak posamezni nadzor so bili podani predlogi in priporočila.

Pri svojem delu NO ni vključeval posebnih zunanjih izvedencev za izvedbo nadzorov.

1. SPREMLJANJE POSLOVANJA UPORABNIKOV PRORAČUNSKIH SREDSTEV OBČINE

Poleg izvajanja načrtovanih nadzorov je NO spremljal tudi tekoče poslovanje občine in drugih porabnikov proračunskih sredstev občine. V okviru teh nalog je NO obravnaval predvsem določena pomembnejša gradiva, ki so bila posredovana v obravnavo in sprejem občinskemu svetu, predvsem z vidika izvajanja ključnih nalog občine, finančnega poslovanja občine in poslovanja drugih uporabnikov proračunskih sredstev občine.

Pri obravnavi navedenih gradiv je NO upošteval ločitev funkcij odločanja, izvajanja in nadzora.

1. USPOSABLJANJE

Člani NO so v tem mandatnem obdobju namenili tudi ustrezno pozornost strokovnemu usposabljanju. Udeležili so se posveta »Funkcije in delovanje NO«, ki ga je organiziralo Združenje občin Slovenije. Poleg tega pa so se člani tudi udeležili seminarjev, ki jih je organiziral Inštitut za javno finančno pravo na katerih so bile obravnavane naslednje teme:

* Splošno, vloga in poročanje NO
* Zaključni račun in transferji
* Premoženje, investicije in zadolževanje
* Plače in javna naročila
1. ZAKLJUČEK

Odnos nadzorovanih oseb do NO je bil v tem mandatnem obdobju korekten ob zavedanju, da je NO eden od organov občine, ki s svojim delovanjem opozarja na nepravilnosti in pomanjkljivosti poslovanja z namenom gospodarnejšega ravnanja posameznih proračunskih porabnikov.

NO je deloval v skladu s sprejetimi letnimi programi dela in ni ugotovil večjih nepravilnosti pri poslovanju nadzorovanih oseb. Ugotovil pa je nekatere pomanjkljivosti pri poslovanju in podal predloge in priporočila.

 Predsednik Nadzornega odbora

 Ciril Sitar

Vročiti:

* Župan Miro Kozelj
* Občinski svet Občine Šenčur
* arhiv